student-found-dead-in-gmc-hostel-tv-balen-skd- News18 Assam\nনীমচিং পানমেৰ মৃত্যুৰ আঁৰত কি? কিয় ছাত্ৰাবাসৰ ছাঁদৰ পৰি জপিয়াইছিল পানমেই?\nUpdated:September 15, 2020, 7:25 PM IST\nছাত্ৰগৰাকীৰ মৃত্যুৱে স্বাভাৱিকতে সৃষ্টি কৰিছে বহু প্ৰশ্নৰ। ঘটনাক লৈ ভঙাগড় আৰক্ষীয়ে অব্যাহত ৰাখিছে তদন্ত।\nLast Updated: September 15, 2020, 7:25 PM IST\nৰহস্যঘন গুৱাহাটী চিকিৎসা মহাবিদ্যালয়ৰ ছাত্ৰ নীমচিং পানমেই মৃত্যুৰ ঘটনা। নীমচিং পানমেৰ মৃত্যু দুৰ্ঘটনা নে আত্মহত্যা? সেয়া এক বৃহৎ প্ৰশ্ন। সোমবাৰে গুৱাহাটী চিকিৎসা মহাবিদ্যালয়ৰ চতুৰ্থ ছাত্ৰাৱাসত উদ্ধাৰ হৈছিল ছাত্ৰগৰাকীৰ মৃতদেহ। নীমচিং পানমে গুৱাহাটী চিকিৎসা মহাবিদ্যালয়ৰ অন্তিম ষান্মাসিকৰ ছাত্ৰ আছিল। ডিমা হাচাওৰ মাহুৰৰ মেধাৱী ছাত্ৰগৰাকীৰ মৃত্যু সহজভাৱে ল'ব পৰা নাই সতীৰ্থই।\nচিকিৎসা মহাবিদ্যালয়খনৰ চতুৰ্থ ছাত্ৰাবাসৰ ১১৩নং কোঠাৰ আবাসী আছিল পানমে। ছাত্ৰগৰাকীৰ মৃত্যুৱে স্বাভাৱিকতে সৃষ্টি কৰিছে বহু প্ৰশ্নৰ। ঘটনাক লৈ ভঙাগড় আৰক্ষীয়ে অব্যাহত ৰাখিছে তদন্ত। ইতিমধ্যে GMCH সম্পন্ন হৈছে ছাত্ৰ গৰাকীৰ মৰোণোত্তৰ পৰীক্ষা। পৰীক্ষাৰ প্ৰতিবেদনত হয়তো বহু কথা স্পষ্ট হ'ব। অৱশ্যে ইয়াৰ মাজতে GMCHৰ অধীক্ষক অভিজিৎ শৰ্মাৰ মন্তব্য - নিচাসক্ত অৱস্থাত আছিল ছাত্ৰজন। অধিক নিচা সেৱন কৰাৰ বাবে সংঘটিত হ'ব পাৰে দুৰ্ঘটনা ।\nইপিনে ছাত্ৰগৰাকী তৃতীয় বৰ্ষৰ ফলাফল ভাল নাছিল। যাৰ বাবে মানসিকভাৱে ভাগি জীৱনৰ চৰম সিদ্ধান্ত ল'ব পাৰে বুলি সন্দেহ কৰা হৈছে। অৱশ্যে এই সকলোবোৰ আৰক্ষীৰ তদন্তই স্পষ্ট কৰিব বুলি মন্তব্য কৰে অধীক্ষকগৰাকীয়ে । উল্লেখযোগ্য যে পৰিয়ালৰ লোকে এই মূহুৰ্তলৈ কোনো অভিযোগ দাখিল কৰা নাই আৰক্ষীৰ ওচৰত।
